25/02/2010 | Administración LocalMunicipal
Malpica de Bergantiños
Secretaría
Resolución da Alcaldía nº 144/2010 de cese dun membro da Xunta de Goberno Local e tenente de alcalde

RESOLUCIÓN DA ALCALDÍA NÚM.144/2010 DE CESE DUN MEMBRO DA XUNTA DE GOBERNO LOCAL E TENENTE DE ALCALDE FEITOS 1 Ó concelleiro Alfredo Cañizo Garrido foi nomeado cuarto tenente de alcalde e membro da Xunta de goberno local do Concello de Malpica de Bergantiños por Resolución da Alcaldía núm.560/2007 de 9 de xullo e núm.561/2007 de 9 de xullo, respectivamente.2 Ó concelleiro Alfredo Cañizo Garrido, por Resolución da Alcaldía núm.562/2007 de 9 de xullo, conferíuselle delegacións de atribucións da Alcaldía en determinadas materias.3 Con rexistro de entrada 562/2010 de 4 de febreiro presentouse escrito do concelleiro Alfredo Cañizo Garrido, no que sinala a súa “renuncia expresa á condición de concelleiro-delegado” facendo constar a “renuncia expresa a cantas delegacións” ostenta por disposición do alcalde-presidente deste Concello. CONSIDERACIÓNS LEGAIS E TÉCNICAS 1 Con data de 15 de febreiro de 2010 emitiuse un informe polo secretario do Concello no que se determinan as consecuencias da presentación do escrito ó que se refire o apartado anterior, informando que o concelleiro asinante perdeu a condición de concelleiro-delegado coa renuncia das delegacións conferidas, pero non a condición de membro da xunta de goberno local e cuarto tenente de alcalde.2 O artigo 21.2 da Lei 7/1985, de 2 de abril, reguladora das bases do réxime local (BOE núm.80, do 03-04-1985) establece que lle corresponde ó alcalde o nomemento dos tenentes de alcalde e no mesmo sentido o artigo 41.3 do R. D. 2568/1986, de 28 de novembro, polo que se aproba o regulamento de organización, funcionamento e réxime xurídico das entidades locais (B. O. E. núm.305, de 22 de decembro), sinala que é atribución do alcalde nomear e cesar ós tenentes de alcalde e ós membros da xunta de goberno local, se esta existe.3 O artigo 23.1 da Lei 7/1985, de 2 de abril, reguladora das bases do réxime local establece que a xunta de goberno local estará integrada polo alcalde e un número de concelleiros non superior ó tercio do número legal dos mesmos, nomeados e separados libremente polo alcalde, dando conta ó pleno. No mesmo sentido o artigo 46.2 do. D. 2568/1986, de 28 de novembro, polo que se aproba o regulamento de organización, funcionamento e réxime xurídico das entidades locais, que engade que os nomeamentos e ceses realizaranse por resolución do alcalde da que se dará conta ó pleno na primeira sesión que se celebre, notificándose ademáis, persoalmente ós designados e publicándose no boletín oficial da provincia.4 O artigo 23.2 da Lei 7/1985, de 2 de abril, reguladora das bases do réxime local establece que os tenentes de alcalde serán libremente nomeados e removidos polo alcalde de entre os membros da xunta de goberno local. No mesmo sentido o artigo 46.1 do R. D. 2568/1986, de 28 de novembro, polo que se aproba o regulamento de organización, funcionamento e réxime xurídico das entidades locais.5 O artigo 46.3 do R. D. 2568/1986, de 28 de novembro, polo que se aproba o regulamento de organización, funcionamento e réxime xurídico das entidades locais establece que a condición de tenente de alcalde se perde polo cese, renuncia expresa manifestada por escrito e pola pérdida da condición de membro da xunta de goberno local. Logo de ver o artigo 21.2 da Lei 7/1985, de 2 de abril, reguladora das bases do réxime local e de acordo con todo o indicado, RESOLVO: 1º Cesar ó concelleiro Alfredo Cañizo Garrido como membro da Xunta de goberno local e cuarto tenente de alcalde do Concello de Malpica de Bergantiños.2º Notificar ó interesado e publicar no B. O. P. da Coruña o presente acordo e dar conta do mesmo na próxima sesión do Pleno do Concello. Malpica de Bergantiños, 17 de febreiro de 2010 O alcalde D. M. O secretario José Ramón Varela Rey Jesús Tallón García